Befejezi Vajda Attila - MOL Csapat
Befejezi Vajda Attila
Kajak-kenu 2016. december 20. kedd - 20:40
Az EDF DÉMÁSZ-Szeged 33 esztendős versenyzője a Délmagyarország év sportolója-gáláján számolt be döntéséről.
“Minden döntés nehéz, amit meghozunk, életem újabb döntése is az volt, de meghoztam. Tizenhárom év után komoly elhatározásra jutottam: kaptam egy lehetőséget, amellyel élni szeretnék. Tajvanon leszek edző, így a sportpályafutásom igazából hivatalosan befejeződött” – mondta a MOL-csapat tagja.
“Búcsút intek kedvenc számomnak, a kenu egyes ezer méternek. Igaz, a hazai ötezer méteres válogatókra még megpróbálok eljönni, de az időm nagy részét Tajvanon töltöm majd, ahol huszonhét tanítványom lesz egy klubnál. Sokat utazom, ingázok majd Tajvan és Szeged között” – tette hozzá.